# an hini
## Brezhoneg
### Etimologiezh

    Savet diwar an ha hini

### Raganv

an hini
* Raganv unan.
* Dirak ur verb : an neb, an den.
** An hini a vez ken diwisk-se e-nevez riou. — (Jules Gros, Le trésor du breton parlé Deuxième Partie, 1970, p. 127.)
* Dirak un anv-gwan en derez-plaen alies:
** An hini bihan; an hini vihan. — (Jules Gros, Le trésor du breton parlé Troisième Partie, 1974, p. 132.)
** An hini bras, an hini vras.
** An hini kozh; an hini gozh. — (Jules Gros, Le trésor du breton parlé Troisième Partie, 1974, p. 132.)
** Ha piv oa hennezh, an hini marv-se ? — (Lan Inizan, Emgann Kergidu 1, Brest, 1877, eil emb. Al Liamm 1977, p. 115.)
** Pehini az-po : an hini zu pe an hini wenn ? — (Jules Gros, Le trésor du breton parlé Troisième Partie, 1974, p. 132.) (E Treger ne vez ket graet kemmadur d/z)
** An hini all a zo kéroc'h. — (Jules Gros, Le trésor du breton parlé Troisième Partie, 1974, p. 132.)
* Dirak un anv-gwan en derez-uhelañ alies:
** Hemañ eo an hini diweza. — (Jules Gros, Le trésor du breton parlé Deuxième Partie, 1970, p. 126.)
** An hini gwellañ, an hini wellañ.
** An hini pellañ; an hini bellañ. — (Jules Gros, Le trésor du breton parlé Troisième Partie, 1974, p. 132.)
** An hini koshañ, an hini goshañ.
** An hini kreñvañ anezhe,
* Gant ur renadenn orin (war-lerc'h an araogennoù eus pe a):
** An hini euz du-mañ. — (Jules Gros, Le trésor du breton parlé Troisième Partie, 1974, p. 132.)
* implijet evel raganv dirak un islavarenn stag, da bouezañ
** [...] ; n'eo ket me eo am eus ho taolet er poull, met n'eo ket me kennebeut eo an hini ho tenno er-maez. — (Yann-Vari Perrot, E-tal ar poull, C'HOARIVA BREZHONEK, Pemp pezh-c'hoari berr, Skridoù Breizh, 1944, p. 52.)
** N'on ket klañv, ar fallentez an hini zo kouezhet warnon. — (Jules Gros, Le trésor du breton parlé Deuxième Partie, 1970, p. 159.)
* an hini eo

#### Krennlavaroù

* An hini a zalc'ho an askorn A yelo ar c'hi war-lerc'h e zorn.
* An hini a zo akuit da zebriñ a zo akuit da labourad. — (Jules Gros, Le trésor du breton parlé Troisième Partie, 1974, p. 303.)
* N'a ket da gozh an hini na laosk ket a avel eus e gof. — (Jules Gros, Le trésor du breton parlé Troisième Partie, 1974, p. 310.)
* An hini n'eo ket bailh en e benn a zo bailh en e revr. — (Jules Gros, Le trésor du breton parlé Troisième Partie, 1974, p. 317.)
* An hini a ya da foar Vikael a lez e verenn e kêr. — (Jules Gros, Le trésor du breton parlé Troisième Partie, 1974, p. 323.)
* An hini e-neus e-neus; an hini n'e-neus ket a sell a-dreuz. — (Jules Gros, Le trésor du breton parlé Troisième Partie, 1974, p. 313.) (krennlavar)
* Pep hini e-neus e si; an hini n'e-neus ket daou e-neus tri. — (Jules Gros, Le trésor du breton parlé Troisième Partie, 1974, p. 317.) (krennlavar)

#### Troidigezhioù

* saozneg : the one (who)
* galleg : celui (qui, que), celle (qui, que)